கேள்வி: மாளிகாவில புத்தர் சிலை பற்றி தகவல் சொல்.
பதில்: மாளிகாவில புத்தர் சிலை, இலங்கையில், மாளிகாவில என்னும் இடத்தில் உள்ள நிற்கும் தோற்றத்தில் அமைந்த புத்தர் சிலை ஆகும். மாளிகாவில இலங்கையின் ஊவா மாகாணம் உள்ள, மொனராகலை மாவட்டம் உள்ளது. 7 ஆம் நூற்றாண்டில், அக்ரபோதி என்னும் இளவரசனால், உருவாக்கப்பட்ட இச்சிலை, பெரிய சுண்ணாம்புக் கற்பாறையில் செதுக்கப்பட்டுள்ளது. இலங்கையில் தனியாக நிற்கும் புத்தர் சிலைகளுள் மிக உயரமானது இதுவே. 1951ல் கண்டுபிடிக்கப்பட்டபோது இது பல துண்டுகளாக உடைந்திருந்தது. அப்போதைய பிரதமர் ரணசிங்க பிரேமதாசாவின் வழிகாட்டலுக்கு இணங்க 1980ல் இச்சிலை மீண்டும் பொருத்தி அமைக்கப்பட்டது.
கேள்வி: மாளிகாவில புத்தர் சிலை - அமைப்பு பற்றி நீங்கள் என்ன அறிந்துள்ளீர்கள்?
பதில்: தனியாக, நிற்கும் நிலையில் உள்ள புத்தர் சிலைகளுள் மிகவும் உயரமானதான இச்சிலை, 11.5 மீட்டர் (37 அடி 10 அங்.) உயரமானது. அவுக்கணை புத்தர் சிலை, புதுருவகல புத்தர் சிலை ஆகியவற்றுடன், மாளிகாவில புத்தர் சிலையும் பழங்கால இலங்கையைச் சேர்ந்த நிற்கும் புத்தர் சிலைகளுக்கான மிகச் சிறந்த எடுத்துக்காட்டு. இச்சிலை அவுக்கணை புத்தர் சிலையைத் தோற்றத்தில் ஒத்துள்ளதுடன், அபய முத்திரையின் அதே வேறுபாடான அசிசா முத்திரையுடன் கூடியது.